**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Η παρούσα σύμβαση αφορά την προμήθεια «Υπηρεσιών υποστήριξης της Αναθέτουσας Αρχής για τη συνολική διαχείριση και τον συντονισμό του έργου, καθώς και για την ανάπτυξη του εκπαιδευτικού υλικού και συγκεκριμένα της εκπαιδευτικής εργαλειοθήκης, του εκπαιδευτικού επιτραπέζιου παιχνιδιού και της δικτυακής πλατφόρμας».**

**ΚΑΘΑΡΗ ΑΞΙΑ: 42.419,35€**

**ΦΠΑ 24%: 10.180,65€**

**ΣΥΝΟΛΙΚΗ ΑΞΙΑ ΜΕ ΦΠΑ: 52.600,00€**

**Η προμήθεια συντίθεται από τα εξής παραδοτέα:**

**Παραδοτέο 1.3.2: Εκθέσεις προόδου**

ΚΑΘΑΡΗ ΑΞΙΑ: 6.129,03€

ΦΠΑ 24%: 1.470,97€

ΣΥΝΟΛΙΚΗ ΑΞΙΑ ΜΕ ΦΠΑ: 7.600,00€

(CPV): 79400000-8

**Παραδοτέο 5.3.1: Εκπαιδευτική εργαλειοθήκη για την ενεργειακή αποδοτικότητα**

ΚΑΘΑΡΗ ΑΞΙΑ: 6.451,61€

ΦΠΑ 24%: 1.548,39€

ΣΥΝΟΛΙΚΗ ΑΞΙΑ ΜΕ ΦΠΑ: 8.000,00€

(CPV): 37524100-8

**Παραδοτέο 5.3.3: Ανάπτυξη μίας πλατφόρμας για την ευαισθητοποίηση σχετικά με την ενέργεια**

ΚΑΘΑΡΗ ΑΞΙΑ: 8.870,97€

ΦΠΑ 24%: 2.129,03€

ΣΥΝΟΛΙΚΗ ΑΞΙΑ ΜΕ ΦΠΑ: 11.000,00€

(CPV): 37524100-8

**Παραδοτέο 5.3.4: Ανάπτυξη ενός εκπαιδευτικού επιτραπέζιου παιχνιδιού**

ΚΑΘΑΡΗ ΑΞΙΑ: 20.967,74€

ΦΠΑ 24%: 5.032,26€

ΣΥΝΟΛΙΚΗ ΑΞΙΑ ΜΕ ΦΠΑ: 26.000,00€

(CPV): 37524100-8

**Η ανάθεση της σύμβασης για τα ανωτέρω παραδοτέα υπό τη μορφή χωριστών τμημάτων δεν προκρίνεται λόγω της ενιαίας φύσης των προκηρυσσόμενων υπηρεσιών στο πλαίσιο του έργου και της ανάγκης για την ύπαρξη κεντρικού συντονισμού και διοίκησης των ενεργειών υλοποίησης τους (Π.1.3.2) και εξασφάλισης της ροής των παραδοτέων, της κοινής επιστημονικής, τεχνικής και σχεδιαστικής αντίληψης κατά την εκπόνησή τους, καθώς αυτά αλληλεξαρτώνται σε επίπεδο στόχευσης και περιεχομένου. Επιπλέον, κρίνεται σημαντική η ενότητα σχεδιαστικού ύφους, εκπαιδευτικού και επικοινωνιακού περιεχομένου (5.3.1, 5.3.3 & 5.3.4), καθώς και φιλοσοφίας των παραδοτέων σε συνάρτηση με τον κεντρικό σχεδιασμό και οργάνωση του έργου, με τρόπο που θα καθιστά το έργο επιτυχές, εντός χρονοδιαγραμμάτων και σύμφωνα με την προδιαγραφόμενη-προσδοκώμενη υψηλή ποιότητα.**

**ΤΕΧΝΙΚEΣ ΠΡΟΔΙΑΓΡΑΦΕΣ**

**Παραδοτέο 1.3.2: Εκθέσεις προόδου**

Αυτό το παραδοτέο περιλαμβάνει όλες τις ενέργειες και υποχρεώσεις για την υποστήριξη του Επιστημονικώς Υπευθύνου στη διαχείριση του έργου.

Περιλαμβάνει τις καθημερινές επικοινωνίες με τον ΕΛΚΕ και την Επιτροπή Ερευνών του Πανεπιστημίου Ιωαννίνων, τον Επικεφαλής Δικαιούχο και τους δικαιούχους εταίρους, τη Διαχειριστική Αρχή και την Κοινή Γραμματεία του Προγράμματος, την προετοιμασία των εκθέσεων προόδου και των οικονομικών αναφορών (συμπεριλαμβανομένων όλων των έκτακτων αναφορών που μπορεί να ζητηθούν), την παρακολούθηση του χρονοδιαγράμματος του έργου και της ποιότητας των παραδοτέων, την πραγματοποίηση της σχετικής προετοιμασίας και τη συμμετοχή σε όλες τις συναντήσεις του έργου και σε τυχόν άλλες τεχνικές συναντήσεις, ενημερωτικές εκδηλώσεις κ.λπ. που υλοποιούνται στο πλαίσιο του έργου ή/ και του Προγράμματος, την προετοιμασία των αιτημάτων πιστοποίησης δαπανών κ.λπ.

Αναλυτικά, οι υποχρεώσεις του αναδόχου απαριθμούνται παρακάτω:

* Καθημερινή παρακολούθηση της πορείας του έργου (συμπεριλαμβανομένης της τήρησης του χρονοδιαγράμματος και του ελέγχου πληρότητας και ποιότητας των επιμέρους παραδοτέων), ενημέρωση και έγκαιρη ειδοποίηση του Επιστημονικώς Υπευθύνου για τις τακτικές και τυχόν έκτακτες υποχρεώσεις τους στο πλαίσιο του έργου
* Προετοιμασία σε συνεργασία με τον Επιστημονικώς Υπεύθυνο όλων εντύπων που απαιτούνται κατά τη διάρκεια του έργου στο πλαίσιο των διαδικασιών του ΕΛΚΕ και της Επιτροπής Ερευνών του Πανεπιστημίου, καθώς και υποβολή και διεκπεραίωσή τους με ηλεκτρονικά ή φυσική επίσκεψη στις αρμόδιες υπηρεσίες
* Υποστήριξη του Επιστημονικώς Υπευθύνου για την προετοιμασία τυχόν αιτημάτων τροποποίησης στο πλαίσιο του έργου
* Προφορική και γραπτή επικοινωνία (αλληλογραφία) με τον Επικεφαλής δικαιούχο, τους δικαιούχους εταίρους και την Κοινή Γραμματεία του Interreg IPA II CBC «Ελλάδα - Αλβανία 2014-2020»
* Συμμετοχή σε όλες τις τεχνικές συναντήσεις των εταίρων, καθώς και σε τυχόν τεχνικές συναντήσεις με τα στελέχη της Κοινής Γραμματείας του Interreg IPA II CBC «Ελλάδα - Αλβανία 2014-2020»
* Τήρηση ηλεκτρονικού αρχείου παρακολούθησης του έργου
* Προετοιμασία των εκθέσεων προόδου φυσικού και οικονομικού αντικειμένου του έργου (Progress Reports) σε εξαμηνιαία βάση προς την Κοινή Γραμματεία του Interreg IPA II CBC «Ελλάδα - Αλβανία 2014-2020», ειδικά ως προς το τμήμα που αφορά την πρόοδο εργασιών του εταίρου (Πανεπιστήμιο Ιωαννίνων - Ειδικό Λογαριασμό Κονδυλίων Έρευνας - Παιδαγωγικό Τμήμα Νηπιαγωγών)
* Υποστήριξη του ΕΛΚΕ κατά την προετοιμασία, υποβολή και έλεγχο των αιτημάτων πιστοποίησης δαπανών, μέχρι την έκδοση των αντίστοιχων πιστοποιητικών επαληθευμένων δαπανών
* Σύνταξη της Τελικής Έκθεσης Έργου (Final Report) σύμφωνα με τα πρότυπα του Interreg IPA II CBC «Ελλάδα - Αλβανία 2014-2020», ειδικά ως προς το τμήμα που αφορά την πρόοδο εργασιών του εταίρου (Πανεπιστήμιο Ιωαννίνων - Ειδικό Λογαριασμό Κονδυλίων Έρευνας - Παιδαγωγικό Τμήμα Νηπιαγωγών)

Στο πλαίσιο των ανωτέρω, ο Υπεύθυνος ή ο Αναπληρωτής Υπεύθυνος Έργου θα πρέπει να παρευρίσκεται σε 2 συνεδριάσεις μηνιαίως με φυσική παρουσία στην έδρα της Αναθέτουσας Αρχής (Πανεπιστήμιο Ιωαννίνων - Ειδικό Λογαριασμό Κονδυλίων Έρευνας - Παιδαγωγικό Τμήμα Νηπιαγωγών) σε όλη τη διάρκεια του έργου (εξαιρουμένων επίσημων αργιών και λοιπών περιόδων που το Πανεπιστήμιο παραμένει κλειστό).

ΧΡΟΝΟΔΙΑΓΡΑΜΜΑ:

* Από την υπογραφή της σύμβασης ως τη λήξη του έργου (30.11.2021) ή το αργότερο πριν τη λήξη του φυσικού αντικειμένου του έργου

**Παραδοτέο 5.3.1: Εκπαιδευτική εργαλειοθήκη για την ενεργειακή αποδοτικότητα**

Σχεδιασμός και ανάπτυξη του περιεχομένου της εκπαιδευτικής εργαλειοθήκης για την κατανόηση και την προώθηση της σημαντικότητας της ενεργειακής αποδοτικότητας στα δημοτικά σχολεία, σε τρεις γλώσσες - Αγγλικά, Ελληνικά και Αλβανικά.

Η εν λόγω εργαλειοθήκη θα σχεδιαστεί προκειμένου να χρησιμοποιείται από το διδακτικό προσωπικό των δημοτικών σχολείων στη διασυνοριακή περιοχή Ελλάδας - Αλβανίας με στόχο την εισαγωγή σε όλες τις τάξεις ενός κύκλου μαθημάτων (εντός του μαθήματος της Μελέτης Περιβάλλοντος ή/ άλλων συναφών μαθημάτων) για την κατανόηση και τα οφέλη της ενεργειακής αποδοτικότητας στη σύγχρονη εποχή, καθώς και σύνδεσή της με την καθημερινότητά των παιδιών εντός σχολείου και οικογένειας.

Μεταξύ των υποχρεώσεων του Αναδόχου περιλαμβάνονται:

* Εξειδίκευση της στόχευσης της εκπαιδευτικής εργαλειοθήκης, του προφίλ των ομάδων-στόχου στις οποίες απευθύνεται και από τις οποίες θα αξιοποιηθεί (π.χ. επιστημονικό υπόβαθρο εκπαιδευτικών που θα την χρησιμοποιήσουν, ηλικίες και γνωστικό επίπεδο μαθητών κ.λπ.).
* Οργάνωση του περιεχομένου της εργαλειοθήκης για χρήση από δύο ηλικιακές (2) ομάδες (1. 4-8 ετών, 2. 9-12 ετών, οδηγίες χρήσης του περιεχομένου ανά ομάδα.
* Σχεδίαση της δομής και του περιεχομένου της εργαλειοθήκης η οποία θα πρέπει να περιλαμβάνει (α) εγχειρίδιο χρήσης εκπαιδευτικού, (β) έντυπο εργασιών μαθητή, (γ) τουλάχιστον 40 εκπαιδευτικές καρτέλες με ομαδικές και ατομικές ασκήσεις, πειράματα κ.λπ. ή σύνδεση με STEM
* Ενσωμάτωση στο εκπαιδευτικό περιεχόμενο των Ευρωπαϊκών πολιτικών και των Εθνικών Στρατηγικών για την Ενέργεια και το Περιβάλλον
* Γραφιστική και αισθητική επιμέλεια των ανωτέρω, συμπεριλαμβανομένης σκιτσογράφησης/ γραφιστικής σχεδίασης όλων των εντύπων που θα περιλαμβάνονται στην εργαλειοθήκη
* Απόδοση του περιεχομένου σε τρεις γλώσσες (Αγγλικά, Ελληνικά, Αλβανικά)
* Πρόταση και υλοποίηση σχεδίου ανατροφοδότησης που θα περιλαμβάνει την πιλοτική της εφαρμογή σε ομάδα εκπαιδευτικών και μαθητών (διαφόρων τάξεων) στην Ελλάδα για την αξιολόγησή της και την βελτιστοποίησή της πριν την οριστικοποίηση του παραδοτέου
* Σύνταξη αναλυτικών προτεινόμενων προδιαγραφών για την εκτυπώσιμη μορφή της εργαλειοθήκης (διαστάσεις εντύπων και περιβλήματος, ποιότητα χαρτιού κ.λπ.

Το ακριβές περιεχόμενο της εργαλειοθήκης, καθώς και η μεθοδολογία ανάπτυξής της θα καθοριστεί σε συνεργασία με την Ομάδα Έργου της Αναθέτουσας Αρχής, λαμβάνοντας υπόψη τις σύγχρονες παιδαγωγικές μεθόδους. Για το λόγο αυτό, τουλάχιστον ένα μέλος της Ομάδας Έργου του Αναδόχου (που θα πρέπει υποχρεωτικά να καλύπτει τις ελάχιστες απαιτήσεις που τίθενται για τα μέλη της Ομάδας Έργου) θα παρίσταται σε εβδομαδιαίες συναντήσεις (μία φορά την εβδομάδα) στην έδρα της Αναθέτουσας Αρχής σε όλη τη διάρκεια υλοποίησης του παραδοτέου.

ΧΡΟΝΟΔΙΑΓΡΑΜΜΑ:

|  |  |  |
| --- | --- | --- |
|  | **Έναρξη** | **Λήξη** |
| **[Παραδοτέο 5.3.1] Εκπαιδευτική εργαλειοθήκη για την ενεργειακή αποδοτικότητα**Σχεδιασμός και ανάπτυξη του περιεχομένου της εκπαιδευτικής εργαλειοθήκης για την κατανόηση και την προώθηση της σημαντικότητας της ενεργειακής αποδοτικότητας στα δημοτικά σχολεία, σε τρεις γλώσσες - Αγγλικά, Ελληνικά και Αλβανικά. | Ε | Ε+8Μή το αργότερο πριν τη λήξη του φυσικού αντικειμένου του έργου |

**Παραδοτέο 5.3.3: Ανάπτυξη μίας πλατφόρμας για την ευαισθητοποίηση σχετικά με την ενέργεια**

Ο ανάδοχος θα πρέπει να υλοποιήσει μία διαδικτυακή πλατφόρμα που θα ενοποιεί σε ένα ενιαίο σύγχρονο γραφικό περιβάλλον τις ακόλουθες δράσεις:

1) Learning Management System (LMS). Θα αναπτυχθεί ένα σύστημα παροχής εκπαίδευσης όπου θα προσφέρει όλες τις σύγχρονες δυνατότητες ανάπτυξης περιεχομένου εκπαίδευσης για τους επισκέπτες της πλατφόρμας. Τα κύρια χαρακτηριστικά που θα πρέπει να προσφέρονται από τo LMS είναι:

1. Δημιουργία online μαθημάτων σε σύγχρονο σχεδιαστικά περιβάλλον που να είναι responsive και να μπορεί να εμφανίζεται σωστά τόσο σε σταθερές όσο και σε κινητές συσκευές

2. Παρουσίαση μαθημάτων σε σύγχρονο σχεδιαστικά περιβάλλον που να είναι responsive και να μπορεί να εμφανίζεται σωστά τόσο σε σταθερές όσο και σε κινητές συσκευές

3. Δημιουργία εξετάσεων διαφορετικών ειδών όπως ασκήσεις, ερωτήσεις-απαντήσεις, ερωτήσεις πολλαπλών επιλογών, αντιστοίχιση επιλογών, συμπλήρωμα κενών, quiz, προοδευτικά quiz κλπ.

4. Ύπαρξη εκπαιδευτών διαφορετικών επιπέδων πρόσβασης και δυνατοτήτων επεξεργασίας των μαθημάτων

5. Ύπαρξη badges ανάλογα με την απόδοση των εκπαιδευόμενων

6. Περιοχή εκπαιδευόμενου όπου θα έχει πλήρη πρόσβαση σε όλες τις πληροφορίες που τον αφορούν, όπως προφίλ χρήστη, μαθήματα που παρακολουθεί, στατιστικά χρήσης και προόδου, συμμετοχή σε quiz, βαθμολογίες κλπ.

7. Παροχή πιστοποιητικών παρακολούθησης μαθημάτων

8. Αξιολόγηση μαθημάτων και περιεχομένου από τους εκπαιδευόμενους

9. Push notifications στους χρήστες του συστήματος

10. Συμβατό με προδιαγραφές SCORM 2004 και Tin Can API

2) Gamified Application όπου με διασκεδαστικό τρόπο και με την χρησιμοποίηση σύγχρονων τεχνικών gamification οι χρήστες της πλατφόρμας θα καλούνται να συμμετέχουν σε ένα «παιχνίδι» που θα προσφέρει διασκέδαση και γνώση. Τα κύρια χαρακτηριστικά που θα πρέπει να προσφέρονται από την Gamified Application είναι:

1. Δυνατότητα εκτέλεσης της εφαρμογής τόσο μέσα από την διαδικτυακή πλατφόρμα όσο και ως ανεξάρτητης εφαρμογής η οποία θα μπορεί να εγκατασταθεί σε κινητές συσκευές Android και Apple ios.

2. Επικοινωνία και δυνατότητα συγχρονισμού των αποτελεσμάτων των χρηστών μεταξύ των δύο εκδόσεων τη διαδικτυακής πλατφόρμας και της ανεξάρτητης εφαρμογής

3. Επιβράβευση των χρηστών-παιχτών με διάφορά badges και levels τα οποία θα παρουσιάζονται στο προφίλ του χρήστη και στη διαδικτυακή πλατφόρμα και το LMS

4. Επικαιροποίηση του περιεχομένου του παιχνιδιού με νέα δεδομένα και στατιστικά στοιχεία σχετικά με τις ΑΠΕ τόσο σε παγκόσμιο επίπεδο όσο και σε διασυνοριακό επίπεδο, βασισμένη στα αποτελέσματα των λοιπών δράσεων του έργου, αλλά και της ευρύτερης διαθέσιμης πληροφορίας για τη διασυνοριακή περιοχή.

3) Ενημερωτικό portal με όλες τις νέες πληροφορίες για τις ΑΠΕ και την μείωση της κατανάλωσης ενέργειας από τους χρήστες σε διασυνοριακό επίπεδο. Τα κύρια χαρακτηριστικά που του Portal είναι:

1. Παρουσίαση σε πραγματικό χρόνο δεδομένων σχετικά με τη μείωση της κατανάλωσης ενέργειας από τους χρήστες

2. Αυτόματη συλλογή σχετικών με την κατανάλωση ενέργειας πληροφοριών από διαφορετικές πηγές των δύο χωρών και παρουσίαση τους σε ειδική ενότητα

3. Αυτόματη συλλογή ειδήσεων σχετικά με τις ΑΠΕ, από διαφορετικές πηγές και παρουσίαση τους στο portal

4. Ενότητα αρθρογραφίας και χρήσιμων συμβουλών που αφορούν ειδικά τη διασυνοριακή περιοχή και πως οι χρήστες μπορούν να επωφεληθούν από την ύπαρξη λύσεων μείωσης της ενέργειας στην περιοχή.

5. Παρουσίαση των αποτελεσμάτων και την πορείας των παιχτών της gamified application

6. Αναλυτική παρουσίαση των στόχων, δράσεων και αποτελεσμάτων του έργου.

7. Πληροφοριακό υλικό με δράσεις που χρηματοδοτούνται και στις δύο χώρες και αφορούν τη μείωση της κατανάλωσης ενέργειας ή την παραγωγή ενέργειας μέσω ΑΠΕ.

4) Βιβλιοθήκη και γνωσιακή βάση δεδομένων με πρακτικές και μεθόδους Energy Efficiency. Οι ενότητες της βιβλιοθήκης θα περιλαμβάνουν αναλυτικά μελέτες, οδηγίες, τεκμηρίωση, νομολογία καλές πρακτικές, και όσο το δυνατό περισσότερη πληροφορία για τους ενδιαφερόμενους που θέλουν να δραστηριοποιηθούν στον τομέα την ενεργειακής αποδοτικότητας.

Οι θεματικές ενότητες θα είναι οι ακόλουθες:

1. Κτίρια

2. Οχήματα

3. Αστικό περιβάλλον

4. Ανθρώπινη συμπεριφορά - δραστηριότητες

5. Παραγωγή και διάθεση ενέργειας

6. Μεταφορές

7. Βιομηχανική παραγωγή

Η πλατφόρμα θα πρέπει να υποστηρίζει τρεις γλώσσες (Αγγλικά, Ελληνικά και Αλβανικά) και οφείλει να συμμορφώνεται τουλάχιστον με το επίπεδο ΑΑ (Conformance Level AA) των κατευθυντήριων οδηγιών WCAG 2.0.

ΧΡΟΝΟΔΙΑΓΡΑΜΜΑ:

|  |  |  |
| --- | --- | --- |
|  | **Έναρξη** | **Λήξη** |
| [**Παραδοτέο 5.3.3]: Ανάπτυξη μίας πλατφόρμας για την ευαισθητοποίηση σχετικά με την ενέργεια**Ο ανάδοχος θα πρέπει να υλοποιήσει μία διαδικτυακή πλατφόρμα που θα ενοποιεί σε ένα ενιαίο σύγχρονο γραφικό περιβάλλον τις ακόλουθες δράσεις:1) Learning Management System (LMS). 2) Gamified Application όπου με διασκεδαστικό τρόπο και με την χρησιμοποίηση σύγχρονων τεχνικών gamification οι χρήστες της πλατφόρμας θα καλούνται να συμμετέχουν σε ένα «παιχνίδι» που θα προσφέρει διασκέδαση και γνώση. 3) Ενημερωτικό portal με όλες τις νέες πληροφορίες για τις ΑΠΕ και την μείωση της κατανάλωσης ενέργειας από τους χρήστες σε διασυνοριακό επίπεδο.4) Βιβλιοθήκη και γνωσιακή βάση δεδομένων με πρακτικές και μεθόδους Energy Efficiency.Η πλατφόρμα θα πρέπει να υποστηρίζει τρεις γλώσσες (Αγγλικά, Ελληνικά και Αλβανικά) και οφείλει να συμμορφώνεται τουλάχιστον με το επίπεδο ΑΑ (Conformance Level AA) των κατευθυντήριων οδηγιών WCAG 2.0. | Ε | Ε+8Μή το αργότερο πριν τη λήξη του φυσικού αντικειμένου του έργου |

**Παραδοτέο 5.3.4: Ανάπτυξη ενός εκπαιδευτικού επιτραπέζιου παιχνιδιού**

Ανάπτυξη ενός εκπαιδευτικού επιτραπέζιου παιχνιδιού για ηλικίες 9+ έως 99 ετών με δυνατότητα print and play, ώστε να είναι άμεσα διαθέσιμο για λήψη από το διαδίκτυο από κάθε ενδιαφερόμενο χρήστη. Το επιτραπέζιο παιχνίδι θα περιλαμβάνει σύγχρονες τεχνικές σχεδιασμού και ανάπτυξης, μηχανισμούς κ.λπ. Συνολικά, το επιτραπέζιο παιχνίδι θα αξιοποιήσει πρόσφατες εξελίξεις στον τομέα της ενεργειακής απόδοσης διεθνώς και σε εθνικό επίπεδο.

Μεταξύ των υποχρεώσεων του Αναδόχου περιλαμβάνονται:

* Εξειδίκευση της στόχευσης του παιχνιδιού, του προφίλ των ομάδων-στόχου στις οποίες απευθύνεται και από τις οποίες θα αξιοποιηθεί (π.χ. επιστημονικό υπόβαθρο εκπαιδευτικών που θα το χρησιμοποιήσουν, ηλικίες και γνωστικό επίπεδο παικτών – μαθητών και γονέων κ.λπ.)
* Προσδιορισμός των μαθησιακών δεξιοτήτων που επιδιώκεται να αποκτηθούν/ καλλιεργηθούν και σύνδεσή τους με την στόχευση και το περιεχόμενο της εκπαιδευτικής εργαλειοθήκης (Π.5.3.1)
* Ανάπτυξη εκπαιδευτικού σεναρίου, σχεδίαση χαρακτήρων και παρουσίαση αναλυτικού story-board, καθώς και εξειδίκευση δύο εναλλακτικών τρόπων παιξίματος του παιχνιδιού (αρχάριοι και προχωρημένοι), καθώς και διαφοροποίηση των οδηγιών παιξίματος και των υλικών που χρειάζονται (π.χ. πιόνια κ.λπ.) στην περίπτωση της ψηφιακής μορφής του παιχνιδιού που ο καθένας μπορεί να στήσει και να παίξει στο σχολείο του ή στο σπίτι του
* Ενσωμάτωση στο σενάριο του παιχνιδιού των Ευρωπαϊκών πολιτικών και των Εθνικών Στρατηγικών για την Ενέργεια και το Περιβάλλον
* Σχεδίαση της δομής και του περιεχομένου του επιτραπέζιου παιχνιδιού το οποίο θα πρέπει να περιλαμβάνει (α) οδηγίες χρήσης, (β) ταμπλό, (γ) καρτέλες, (δ) πιόνια κ.λπ.
* Γραφιστική και αισθητική επιμέλεια των ανωτέρω, συμπεριλαμβανομένης σκιτσογράφησης/ γραφιστικής σχεδίασης τους
* Απόδοση του περιεχομένου σε τρεις γλώσσες (Αγγλικά, Ελληνικά, Αλβανικά)
* Πρόταση και υλοποίηση σχεδίου ανατροφοδότησης που θα περιλαμβάνει την πιλοτική της εφαρμογή σε ομάδα εκπαιδευτικών, μαθητών (διαφόρων τάξεων) και γονεών στην Ελλάδα για την αξιολόγησή της και την βελτιστοποίησή της πριν την οριστικοποίηση του παραδοτέου
* Σύνταξη αναλυτικών προτεινόμενων προδιαγραφών για την εκτυπώσιμη μορφή του παιχνιδιού (διαστάσεις εντύπων και περιβλήματος, ποιότητα χαρτιού κ.λπ.)

Το ακριβές περιεχόμενο του παιχνιδιού, καθώς και η μεθοδολογία ανάπτυξής του θα καθοριστεί σε συνεργασία με την Ομάδα Έργου της Αναθέτουσας Αρχής, λαμβάνοντας υπόψη τις σύγχρονες παιδαγωγικές μεθόδους. Για το λόγο αυτό, τουλάχιστον ένα μέλος της Ομάδας Έργου του Αναδόχου (που θα πρέπει υποχρεωτικά να καλύπτει τις ελάχιστες απαιτήσεις που τίθενται για τα μέλη της Ομάδας Έργου) θα παρίσταται σε εβδομαδιαίες συναντήσεις (μία φορά την εβδομάδα) στην έδρα της Αναθέτουσας Αρχής σε όλη τη διάρκεια υλοποίησης του παραδοτέου.

ΧΡΟΝΟΔΙΑΓΡΑΜΜΑ:

|  |  |  |
| --- | --- | --- |
|  | **Έναρξη** | **Λήξη** |
| [**Παραδοτέο 5.3.4]: Ανάπτυξη ενός εκπαιδευτικού επιτραπέζιου παιχνιδιού**Ανάπτυξη ενός εκπαιδευτικού επιτραπέζιου παιχνιδιού για ηλικίες 9+ έως 99 ετών με δυνατότητα print and play, ώστε να είναι άμεσα διαθέσιμο για λήψη από το διαδίκτυο από κάθε ενδιαφερόμενο χρήστη. Το επιτραπέζιο παιχνίδι θα περιλαμβάνει σύγχρονες τεχνικές σχεδιασμού και ανάπτυξης, μηχανισμούς κ.λπ. Συνολικά, το επιτραπέζιο παιχνίδι θα αξιοποιήσει πρόσφατες εξελίξεις στον τομέα της ενεργειακής απόδοσης διεθνώς και σε εθνικό επίπεδο.  | Ε | Ε+8Μή το αργότερο πριν τη λήξη του φυσικού αντικειμένου του έργου |

**ΜΕΡΟΣ Β - ΠΕΡΙΓΡΑΦΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «(SOLIS) ΔΙΑΣΥΝΟΡΙΑΚΗ ΣΥΝΕΡΓΑΣΙΑ ΓΙΑ ΕΝΕΡΓΕΙΑΚΗ ΑΠΟΔΟΤΙΚΟΤΗΤΑ ΜΕ ΤΗ ΧΡΗΣΗ ΗΛΙΑΚΗΣ ΕΝΕΡΓΕΙΑΣ» με «82748» και κωδικό MIS «5042608».

Το έργο έχει ενταχθεί στο Πρόγραμμα Διασυνοριακής Συνεργασίας Interreg IPA CBC «Ελλάδα-Αλβανία 2014-2020». Η πράξη συγχρηματοδοτείται κατά 85% από την Ευρωπαϊκή Ένωση (ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ) και κατά 15% από το Ελληνικό Δημόσιο (ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ) (ΑΡΙΘΜ. ΕΝΑΡΙΘ. ΕΡΓΟΥ 2019ΕΠ51860022). Το έργο SOLIS εντάσσεται στα πλαίσια του Άξονα Προτεραιότητας 2: Ολοκληρωμένη Περιβαλλοντική Διαχείριση και συγκεκριμένα στον Ειδικό Στόχο 2.1: Αξιοποίηση της πολιτιστικής κληρονομιάς και των φυσικών πόρων ως εδαφικό πλεονέκτημα της περιοχής του προγράμματος.

Η εν λόγω Προμήθεια κατατάσσεται στους ακόλουθους κωδικούς του Κοινού Λεξιλογίου δημοσίων συμβάσεων (CPV): 79400000-8 & 37524100-8. Η εκτιμώμενη καθαρή αξία της σύμβασης ανέρχεται στο ποσό των 42.419,35€ ήτοι συνολικής αξίας 52.600,00€ συμπεριλαμβανομένου ΦΠΑ 24% όπως αναλυτικά περιγράφεται στον κατωτέρω πίνακα.

|  |  |  |  |  |
| --- | --- | --- | --- | --- |
| **Α/Α Παραδοτέου** | **CPV** | **Προϋπολογισμός χωρίς ΦΠΑ 24%** | **ΦΠΑ 24%** | **Προϋπολογισμός με ΦΠΑ 24%** |
| Παραδοτέο 1.3.2: Εκθέσεις προόδου | 79400000-8 | 6.129,03€ | 1.470,97€ | 7.600,00€ |
| Παραδοτέο 5.3.1: Εκπαιδευτική εργαλειοθήκη για την ενεργειακή αποδοτικότητα | 37524100-8 | 6.451,61€ | 1.548,39€ | 8.000,00€ |
| Παραδοτέο 5.3.3: Ανάπτυξη μίας πλατφόρμας για την ευαισθητοποίηση σχετικά με την ενέργεια | 37524100-8 | 8.870,97€ | 2.129,03€ | 11.000,00€ |
| Παραδοτέο 5.3.4: Ανάπτυξη ενός εκπαιδευτικού επιτραπέζιου παιχνιδιού | 37524100-8 | 20.967,74€ | 5.032,26€ | 26.000,00€ |
| **Σύνολο** |  | **42.419,35€** | **10.180,65€** | **52.600,00€** |

**Προσφορές υποβάλλονται για το σύνολο των υπηρεσιών, με βάση τις απαιτήσεις που ορίζονται στο Παράρτημα Ι της Διακήρυξης.**

**Η οικονομική προσφορά θα γίνει ανά παραδοτέο.**

**Η οικονομική προσφορά για κάθε παραδοτέο θα πρέπει να είναι μικρότερη του προϋπολογισμού του κάθε παραδοτέου και θα πρέπει να υποβληθεί για το σύνολο των προσφερόμενων υπηρεσιών.**

**Δεν είναι αποδεκτή προσφορά για τμήμα των προσφερόμενων υπηρεσιών.**